ÖNKÉNTESSÉGI SZERZŐDÉS

PREAMBULUM

Amely létrejött egyrészt a közhasznú

**HEGYEM Nonprofit Kft.**

***Dr. Gubacsi Attila***

*ügyvezető igazgató*

|  |  |
| --- | --- |
| **Székhely és levelezési cím:** 1025 Budapest, Törökvész utca 87-91. (Rózsadomb Center, V. emelet) | |
| **Adószám:** 22677536-2-41  **Telefon/Fax:** +36 1 326 82 70 | **Cégjegyzékszám:** 01-09-938607  **Mobil:** +36 30 530 30 95 |

mint **Fogadó szervezet** (továbbiakban, mint Fogadó),

másrészről:

|  |  |
| --- | --- |
| **X.Y.** | |
| **Születési név:** | **Születési hely és idő:** |
| **Szig.:** | **Anyja neve:** |
| **Lakcím:** | **Tartózkodási hely:** |

mint **Közérdekű önkéntes tevékenységet végző személy** (továbbiakban, mint Önkéntes), ill. együtt mint **Felek** között a 2005. évi LXXXVIII. törvény vonatkozó fejezetei alapján a jelen szerződésben meghatározott feltételek szerint.

**1. A szerződés célja**

1.1 Jelen szerződés céljaként a Felek megállapodnak abban, hogy a Fogadó a szerződés aláírásának napját követően **<…………………… dátumig az Önkéntest határozott időre> VAGY <az Önkéntest határozatlan időre>** önkéntes személyként nyilvántartásba veszi. A Felek között önkéntes jogviszony jön létre, melynek keretén belül az Önkéntes a Fogadó szervezetnél közérdekű önkéntes tevékenységet végezhet.

**2. Az önkéntes tevékenység adatai**

2.1 A Felek által megkötött szerződés a továbbiakban tartalmazza az önkéntes tevékenységre vonatkozó alábbi adatokat a 2005. évi LXXXVIII. törvény korlátozásait figyelembe véve:

* az adott program, project, vagy tevékenység neve: ….………………………………………………………………,
* az önkéntes tevékenység ellátásának helyszíne:. ………………………………………………………………….....,
* ill. az adott önkéntes tevékenység kezdő időpontja: …..…………………………………………………………....,
* és annak vég időpontja: .………………………………………………………………….………………………………………..,
* a tevékenység ellátásához szükséges végzettsége: ……………………………………………………………………,
* az önkéntes tevékenységek felsorolása: ……………………………………………………………………………………,
* a tevékenység végzésére fordítandó heti időkeret (óraszám): ………………………………………….………,
* az önkéntes tevékenység végzése a naptári hét alábbi napjain történik a naponta végzendő óraszámmal megjelölve: ……………………………………………………………………………………………………………,
* ill. heti pihenőidő (óraszám naponta): .………………………………………………………………………………………,
* ha a Fogadó az Önkéntesnek juttatásokat biztosít, akkor azokat a 2005. évi LXXXVIII. tv. 2.§ (3) bekezdésével összhangban az alábbi jogcímek szerint teszi: …………………………………….………………,
* az előzően felsorolt juttatások megtérítésének módjai: ……………………………………………………………,
* az adott önkéntes tevékenységre vonatkozó egyéb egyedi, a Fogadó szervezet által meghatározott kiegészítő szabályok: ………………………………………………………………………………………..,

**3. A Fogadó szervezet kötelezettségei**

3.1 A Fogadó szervezet vállalja, hogy a Önkéntesre vonatkozó tényt vagy adatot csak jogszabályban előírt esetben adhat ki harmadik személy részére.

3.2 Továbbá a Fogadó szervezet vállalja, hogy a jelen szerződés aláírását megelőzően biztosítja az Önkéntes számára a Fogadó Szervezeti és Működési Szabályzatának (továbbiakban SZMSZ) – különösen annak az önkéntes tevékenység végzését szabályozó fejezeteinek – megismerését, és tudomásul vételét, melyet az Önkéntes az SZMSZ mellékletét képező írásos nyilatkozat aláírásával igazol a szerződés aláírását megelőző napon vagy legkésőbb a szerződés aláírásának napján.

3.3 A Fogadó kötelezi magát arra, hogy az önkéntes tevékenység végeztetése során a jelen szerződés, és a Fogadó szervezet SZMSZ-ének az Önkéntes által tett tudomásul vételi nyilatkozat aláírását követően a Fogadó szervezet SZMSZ-ében foglaltak, illetve a 2005. évi LXXXVIII. törvény szerint jár el.

3.4 A Fogadó szervezet köteles biztosítani a munkavégzéshez szükséges feltételeket, eszközöket, továbbá minden az önkéntes tevékenységével kapcsolatos tájékoztatást és irányítást a 2005. évi LXXXVIII. tv. 2.§-ának (3) bekezdésével összhangban.

3.5 Amennyiben a közérdekű önkéntes tevékenység ellátásához valamilyen ok folytán a Fogadó nem tudja a feltételeket, eszközöket biztosítani, ellenben az Önkéntes igen, akkor a Fogadó szervezet kötelezi magát a 2000. évi C. törvény 166-168.§-okban meghatározott követelményeket teljesítő, az Önkéntes az e tevékenységével összefüggésben keletkezett ráfordításait, költségeit hitelesen alátámasztó bizonylatok átadása ellenében történő megtérítésére az Önkéntes részére.

3.6 Fogadó köteles a szerződés 2.1-es pontjában meghatározott pihenőidőt, és a tevékenység ellátásához szükséges jogcímek szerint felsorolt juttatásokat biztosítani az Önkéntes számára.

3.7 Az Önkéntes által az önkéntes jogviszonnyal összefüggésben harmadik személynek okozott kárért a Fogadó szervezet felel.

3.8 Amennyiben az Önkéntes személy korlátozottan cselekvőképes személynek minősül, úgy a Fogadó szervezet kötelezett a szerződés aláírását az Önkéntes törvényes képviselőjének beleegyezéséhez kötni.

**4. A Fogadó szervezet jogai**

4.1 A Fogadó szervezetnek joga van a Fogadó SZMSZ-ének mellékletét képező az Elvégzett önkéntes tevékenység végzésére vonatkozó nyilvántartás rendszeres és folyamatos vezetését kérni a szerződött Önkéntestől.

4.2 Joga van a Fogadó szervezetnek az Önkéntes végzettségének hitelességéről meggyőződni azzal, hogy a végzettségét igazoló eredeti dokumentumok bemutatását kéri az önkéntes tevékenységet végzőtől, és azokról fénymásolatot készít, majd azokat az önkéntességi jogviszony ideje alatt megőrzi.

4.3 A Fogadó szervezetnek jogában áll az Önkéntes a Fogadó szervezet nevében végzett közérdekű tevékenységét ellenőrizni.

4.4 A határozott vagy határozatlan időtartamra kötött szerződés ideje alatt a Fogadó szervezet indoklás nélkül bármikor jogosult azonnali hatállyal és írásban rendesen felmondani a szerződést.

4.5 A Fogadó szervezet ügyvezető igazgatója, vagy az általa megjelölt személy jogosult az Önkéntesnek utasításokat adni a szerződés hatályának ideje alatt a szerződésben meghatározott feltételek szerinti önkéntes tevékenységek végzésére, ill. azokkal összefüggésben.

4.6 Az Önkéntes által az önkéntes jogviszonnyal összefüggésben harmadik személynek az Önkéntes felróható magatartása miatti károkozás megtérítéséért a Fogadó szervezet felel, de ebben az esetben a Fogadó szervezet jogosult az általa megtérített kár összegének visszatérítését az Önkéntestől követelni.

**5. Az Önkéntes személy kötelezettségei**

5.1 Az Önkéntes a tudomására jutott – a Fogadó szervezettel kapcsolatos – személyes adatot, információt, üzleti és egyéb titkot az önkéntes jogviszony megszűnése után is megőriz.

5.2 Az Önkéntes vállalja, hogy az önkéntes tevékenység végzését a jelen szerződés, és a Fogadó szervezet SZMSZ-ének tudomásul vételi nyilatkozatának aláírását követően a Fogadó szervezet SZMSZ-ében foglaltak, illetve a 2005. évi LXXXVIII. törvény szerint végzi.

5.3 Az Önkéntes a szerződés aláírása előtt megismerte a Fogadó szervezet SZMSZ-ében foglaltakat és azokat írásos nyilatkozatával tudomásul vette a szerződés aláírását megelőző napon, vagy legkésőbb a jelen szerződés aláírásának napján.

5.4 Az Önkéntes felel az önkéntes tevékenység során bizonyíthatóan általa okozott kárért, amennyiben a kárt az önkéntes felróható magatartása okozta.

5.5 Az Önkéntes köteles a Fogadó szervezet tulajdonát képező vagy használatban álló vagyontárgyakat az adott helyzetben általában elvárható legnagyobb gondosság mellett, rendeltetésének megfelelően használni, működtetni. A rendelkezésre bocsátott eszközök biztonságos állapotáról a tőle elvárható módon meggyőződik, számára meghatározott karbantartást elvégzi. Ezen kötelezettségének gondatlanságból történő megszegése esetén megfelelő kártérítés, szándékos károkozás esetén a teljes kár megfizetésére kötelezhető.

5.6 Önkéntes, az önkéntes jogviszonyának fennállása alatt nem tanúsíthat olyan magatartást, amely Fogadó szervezet jogos érdekeit sérti. Ilyen magatartásnak minősül különösen:

* a Fogadó szervezetről harmadik személy részére információk kiadása,
* a Fogadó szervezet profiljába tartozó tevékenységet saját nevében történő végzése,
* az önkéntes munkavégzés helyen kívül olyan magatartás tanúsítása, amely nem méltó a Fogadó szervezet önkénteseihez.

5.7 Az elvégzett önkéntes munka nyilvántartását az Önkéntes végzi, a Fogadó szervezet által rendelkezésére bocsátott formanyomtatványokon. A nyilvántartást az ügyvezető igazgató, vagy az általa megbízott program, projekt vezetője hitelesíti aláírásával.

5.8 Az Önkéntes által az önkéntes jogviszonnyal összefüggésben harmadik személynek az Önkéntes felróható magatartása miatti károkozás megtérítéséért a Fogadó szervezet felel, de ebben az esetben a Fogadó szervezet által megtérítendő kár összegének visszatérítésére kötelezhető az Önkéntes.

**6. Az Önkéntes személy jogai**

6.1 A szerződés aláírását követően az Önkéntes jogosult a Fogadó szervezet nevében a Fogadó szervezet által a jelen szerződésben megjelölt helyen, időben és módon közérdekű önkéntes tevékenységet végezni.

6.2 A határozott vagy határozatlan időtartamra kötött szerződés ideje alatt az Önkéntes indoklás nélkül bármikor jogosult azonnali hatállyal és írásban rendesen felmondani a szerződést.

6.3 Az Önkéntes jogosult az önkéntes tevékenység ellátásához szükséges – a jelen szerződésben meghatározott – jogcímenkénti juttatások a Fogadó szervezet általi biztosításához, így különösen a 2005. évi LXXXVIII. törvény 2.§ (3) bekezdésében meghatározott ellenszolgáltatásnak nem minősülő juttatásokra.

6.4 A korlátozottan cselekvőképes Önkéntes az önkéntességi szerződést a törvényes képviselője hozzájárulása nélkül is felmondhatja.

**7. A szerződés megszüntetése és megszűnése**

7.1 A határozott vagy határozatlan időtartamra megkötött szerződés ideje alatt azonnali hatállyal szüntethető meg a szerződés, ha a Felek bármelyike írásban nyilatkozik.

7.2 A szerződő Felek bármelyike az önkéntes jogviszonyt rendkívüli felmondással is megszüntetheti, amennyiben a másik fél a jelen szerződésben írt bármely kötelezettségét megszegi és a kötelezettség megszegése szándékos vagy súlyosan gondatlan magatartásra vezethető vissza. Rendkívüli felmondás alapja lehet, ha bármely fél olyan magatartást tanúsít, amely a másik fél számára a jogviszony fenntartását lehetetlenné teszi, ebben az esetben a rendkívüli felmondás konkrét okairól írásban nyilatkoznia kell a Feleknek.

7.3 A szerződés azonnali hatállyal szűnik meg az alábbi esetekben:

* az önkéntes halálával vagy cselekvőképtelenné válásával,
* a Fogadó szervezet jogutód nélküli megszűnésével, természetes személy esetén annak halálával,
* a vállalt közérdekű önkéntes tevékenység teljesítésével,
* a szerződésben meghatározott idő lejártával, feltétel bekövetkezésével,
* közös megegyezéssel történő megszüntetéssel,
* rendes felmondással indokok feltüntetése nélkül,
* az önkéntesek foglalkoztatásának – a 2005. évi LXXXVIII. törvény 13.§ (3) bekezdése szerinti – megtiltásáról rendelkező határozat jogerőre emelkedésével,
* rendkívüli felmondással az indokok megjelölésével.

**8. Záró rendelkezések**

8.1 A jelen szerződéssel létesített jogviszonyból fakadó jogvitáikat a felek megkísérlik elsősorban békésen, közvetlenül rendezni.

8.2 Minden vitás kérdésben, amelyről a jelen szerződés nem rendelkezik, a Fogadó Szervezeti és Működési Szabályzata, illetve a Ptk. az önkéntességre és az önkéntesekre vonatkozó rendelkezései, illetve a 2005. évi LXXXVIII. törvény az irányadó.

8.3 Jelen szerződés kizárólag a Felek írásbeli közös megegyezése alapján módosítható.

8.4 Nem minősül szerződés-módosításnak a Fogadó szervezet cégjegyzékben nyilvántartott adataiban, így különösen a székhelyében, képviselőiben, bankszámlaszámában, számlavezető bankjában bekövetkező változás, továbbá a közérdekű önkéntes tevékenységet végző személy adataiban bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

8.5 Jelen szerződés két, egymással mindenben megegyező példányban készült, amelyből egy példány a Fogadó szervezetet, egy példány az Önkéntest illeti meg.

8.6 Jelen szerződést a Felek, mint akaratukkal mindenben megegyezőt elolvasás és értelmezés után jóváhagyólag aláírásukkal látták el.

Kelt: ………………………………………………………………………..

|  |  |
| --- | --- |
| …………………………………………………………………………... | …………………………………………………………………………... |
| **HEGYEM Nonprofit Kft.,**  **mint Fogadó szervezet** | **X.Y.,**  **mint Önkéntes** |